En sutteflaske af glas er helt fri for kemi, og glas ridses heller ikke så let indvendigt under opvasken – og så kan glas uden problemer gå i opvaskemaskinen og mikroovnen. Den åbenlyse ulempe er, at glas med stor sandsynlighed går i stykker, når det tabes på gulvet. Men glas er også et tungere materiale end plast.
En sutteflaske af plast er heldigvis også fri for skadelige kemikalier, men det er stadig et syntetisk produkt. Plast vejer mindre og tåler bedre at blive tabt. Ulempen er, at en indvendig ridse fra opvaskebørsten let kan samle snavs, og så er det ikke al plast, som har lige godt af mange ture i opvaskemaskinen.